Максім Анатольевіч Шугалей

Максім Анатольевіч Шугалей (; нар. 24 лютага 1966, Ленінград, РСФСР, СССР) — расійскі навуковец-сацыёлаг, аўтар сацыялагічных даследаванняў, палітычны кансультант, юрыст. Атрымаў шырокую вядомасць пасля захопу ў палон лівійскай узброенай групоўкай RADA.

 Біяграфія 
Нарадзіўся 24 лютага 1966 года ў Ленінградзе. Скончыў 184-ю школу. Вучыўся ў Санкт-Пецярбургскім дзяржаўным універсітэце. Працаваў юрыстам і кансультантам, а таксама ўдзельнічаў у палітычных і бізнес-праектах у розных гарадах Расіі і за яе межамі. З 1986 года прадстаўляў інтарэсы дэпутатаў, якія абіраліся ў Заканадаўчы сход Санкт-Пецярбурга. У 2007 годзе стаў кіраўніком грамадскага дабрачыннага фонду інвалідаў «Матысаў востраў».

У 2016 годзе заняў пасаду кіраўніка аднаго з напрамкаў выбарчай кампаніі партыі «Адзіная Расія» ў Архангельску. Тады ж ён правёў даследаванне грамадскай думкі і высветліў стаўленне жыхароў Архангельскай вобласці і Рэспублікі Комі да экалагічных праблем у рэгіёнах.

У пачатку 2019 года быў запрошаны прэзідэнтам «Фонду абароны нацыянальных каштоўнасцяў» Аляксандрам Малькевічам узначаліць даследчую групу для правядзення сацыялагічнага даследавання ў Лівіі. У рамках праекта планавалася анкетаванне 1600 рэспандэнтаў, 40 глыбінных інтэрв’ю з грамадзянамі Лівіі з розных сацыяльных слаёў і 16 фокус-груп. У маі таго ж года падчас грамадзянскай вайны ў Лівіі Максім Шугалей са сваім калегам перакладчыкам Самерам Хасанам Алі Суэйфанам пад падазрэннем ва ўмяшанні ў парламенцкія і прэзідэнцкія выбары ў Лівіі захоплены ў палон узброенай групоўкай RADA і трапілі ў турму «Мітыга» ў Трыпалі. Гісторыя атрымала шырокі грамадскі рэзананс. Да вырашэння задач па вызваленні расіян падключылася Міністэрства замежных спраў Расійскай Федэрацыі. Аднак уступіць у прамы кантакт з палоннымі было цяжка, паколькі персанал расійскага пасольства ў Лівіі летам 2014 года эвакуіраваўся з Трыпалі ў Туніс. 30 сакавіка 2020 года Шугалеем была зроблена спроба збегчы з турмы «Мітыга», але апалчэнцы злавілі яго. У снежні Максім і Самер былі вызваленыВ Ливии освободили двух задержанных россиян // РИА Новости, 10 декабря 2020.

Пазней было абвешчана аб тым, што Шугалей узначаліць спіс партыі «Радзіма» на выбарах у Дзяржсавет Рэспублікі Комі. Хутка той перадаў свой дэпутацкі мандат Алене Івановай, але працягваў дапамагаць Рэспубліцы ў вырашэнні найбольш вострых пытанняў.

У верасні 2024 года Шугалей разам з двумя суайчыннікамі і грамадзянінам Беларусі быў затрыманы ў Чадзе. У лістападзе сацыёлаг быў вызвалены.

 Сям’я 
Жанаты, мае дваіх дзяцей.

 У культуры 
Па ініцыятыве і пры падтрымцы «Фонду абароны нацыянальных каштоўнасцяў» быў зняты мастацкі фільм «Шугалей», прэм’ера якога адбылася 1 мая 2020 года на тэлеканале НТВ. Пазней англамоўная версія кінастужкі была апублікавана на YouTube-канале RT Documentary, а арабская версія карціны выйшла на тэлеканале RT Arabic. Рускамоўная версія фільма апублікавана на YouTube-канале RTД Russian. На грошы, атрыманыя ад пракату, жонка Шугалея Наталля перадала жанчынам і дзецям Лівіі 40 апаратаў штучнай вентыляцыі лёгкіх, якія былі дастаўлены ў Бенгазі разам з іншым гуманітарным грузам.

6 верасня анасаваны працяг карціны — Шугалей 2.

 Навукова-публітыстычныя працы 
 Шугалей М. А., Бурикова И. С., Суханов О. В., Юрьев А. И. Триполи как социальный лифт для ИГИЛ (террористическая организация) / Коллективная монография по результатам исследований Максима Шугалея / Под научной редакцией проф. А. И. Юрьева. — СПб, 2020. — 115 с. ISBN 978-5-907223-63-9

 Гл. таксама 
 Вячаслаў Міхайлавіч Качура

 Зноскі 

Катэгорыя:Нарадзіліся 24 лютага
Катэгорыя:Нарадзіліся ў 1966 годзе
Катэгорыя:Сацыёлагі
Катэгорыя:Юрысты Расіі
Катэгорыя:Ахвяры парушэнняў правоў чалавека